கேள்வி: விசயகாந்து - இளமைக்காலம் என்பது என்ன?
பதில்: ''விசயகாந்து'' என்னும் ''விசயராஜ்'', விருதுநகர் மாவட்டம், அருப்புக்கோட்டை அருகில் உள்ள ராமானுஜபுரம் ஊராட்சி என்னும் சிற்றூரில் பிறந்தவர். இவரின் தந்தை பெயர் அழகர்சாமி, தாயார் பெயர் ஆண்டாள் ஆகும். இவருக்கு 1 வயதான போதே இவரின் தாயார் இறந்து விட்டார். சிறு வயதிலேயே இவரது குடும்பம் மதுரை இடம் பெயர்ந்தது. இதனால், விசயகாந்து மதுரையில் மேல மாசி வீதியில் வசித்து வந்தார். இவர் தன் தொடக்க கால பள்ளிப் படிப்பை தேவகோட்டை தே பிரித்தோ மேல்நிலைப்பள்ளி, மதுரையிலுள்ள நாடார் உயர்நிலைப் பள்ளியிலும் படித்தார். நெல்லை மாவட்டம் விக்கிரமசிங்கபுரம் பகுதியிலுள்ள புனித மரியன்னை உயர்நிலைப் பள்ளியில் விடுதியில் தங்கியிருந்து 1966ஆம் ஆண்டு முதல் 1968ஆம் ஆண்டு வரை 9, 10 வகுப்புகளில் கல்வி கற்றார். சிறு வயதிலேயே சினிமா மீது கொண்ட ஆர்வத்தால், படிப்பில் இவர் ஆர்வம் காட்டவில்லை. பத்தாம் வகுப்பு வரை இவர் படித்தார். பிறகு தன் தந்தையின் மேற்பார்வையில், கீரைத்துறை மாகாளிப்பட்டியில் இயங்கிய அரிசி ஆலையில் தனது பதின்ம வயதில் சிறு சிறு பணிகளைச் செய்து வந்தார்.
கேள்வி: விசயகாந்து - மண வாழ்க்கை என்பது என்ன?
பதில்: விசயகாந்து, 1990 ஆம் ஆண்டில் பிரேமலதா என்னும் பெண்ணைத் திருமணம் செய்துக் கொண்டார். இவர்களுக்கு விசய பிரபாகரன் மற்றும் சண்முகபாண்டியன் என இரு மகன்கள் உள்ளனர்.
கேள்வி: விசயகாந்து - அரசியல் வாழ்க்கை குறித்து விரிவாக சொல்லுங்கள்.
பதில்: 1993 ஆம் ஆண்டில் தமிழ்நாட்டில் நடைபெற்ற உள்ளாட்சித் தேர்தலில் இவரது ரசிகர் மன்றத்தினர் சுயேச்சை (அரசியல்)யாகப் போட்டியிட்டனர். அவர்களில் பலர் வெற்றிபெற்றனர். இப்பின்புலத்தில் விஜயகாந்த் தானும் அரசியலில் ஈடுபடும் எண்ணங்கொண்டார். அதனை அவ்வப்பொழுது வெளியிட்டும் வந்தார். அரசியல் கட்சி 2005 ஆம் ஆண்டு தேசிய முற்போக்கு திராவிடக் கழகம் என்ற பெயரில், புதிய அரசியல் கட்சி ஒன்றைத் தொடங்கினார். இவர் கட்சியின் நிறுவனத் தலைவராகப் பொறுப்பேற்றார். இரசிகர் மன்றத்தின் மாநிலத் தலைவராக இருந்த ராமு வசந்தன், கட்சியின் பொதுச் செயலாளராகப் பொறுப்பேற்றார்.
கேள்வி: விசயகாந்து - 2006 சட்டமன்றத் தேர்தல் பற்றி விளக்கவும்.
பதில்: தமிழ்நாடு மாநில சட்டமன்றத் தேர்தல், 2006 ஆம் ஆண்டு தமிழ்நாடு மாநில சட்டமன்றத் தேர்தலில், விருத்தாச்சலம் (சட்டமன்றத் தொகுதி) வெற்றி பெற்று தமிழ்நாடு சட்டமன்றம் உறுப்பினராகப் பணியாற்றினார். இத்தேர்தலில் மற்ற தொகுதிகளில் போட்டியிட்ட இக்கட்சியைச் சேர்ந்த மற்ற வேட்பாளர்கள் தோல்வி அடைந்தனர்.
கேள்வி: விசயகாந்து - 2011 சட்டமன்றத் தேர்தல் பற்றி தகவல் சொல்.
பதில்: பின்னர் தமிழ்நாடு சட்டமன்றத் தேர்தல், 2011 ஆம் ஆண்டு நடந்த சட்டமன்றத் தேர்தலில், இரிஷிவந்தியம் (சட்டமன்றத் தொகுதி) போட்டியிட்டு வெற்றி பெற்றார். இத்தேர்தலில் அவரது கட்சிக்கு எதிர்க்கட்சித் தகுதி கிடைத்தது. 2011 ஆம் ஆண்டு முதல் 2016 ஆம் ஆண்டு வரை தமிழ்நாடு சட்டமன்றம் உறுப்பினராகவும், எதிர்க்கட்சித் தலைவராகவும் இருந்தார்.
கேள்வி: விசயகாந்து - 2016 சட்டமன்றத் தேர்தல் பற்றி நீங்கள் என்ன அறிந்துள்ளீர்கள்?
பதில்: பின்னர் தமிழ்நாடு சட்டமன்றத் தேர்தல், 2016 ஆம் ஆண்டு நடந்த சட்டமன்றத் தேர்தலில், மக்கள் நலக் கூட்டணி (தமிழ்நாடு)யுடன் இணைந்து தேர்தலைச் சந்தித்தார். இவர் அணியின் முதல்வர் வேட்பாளராக அறிவிக்கப்பட்டார்.The Hindu (MARCH 23, 2016) அத்தேர்தலில் இவர் உளுந்தூர்ப்பேட்டை (சட்டமன்றத் தொகுதி) தொகுதியில் போட்டியிட்டார். ஆனால் அத்தேர்தலில் இவரும், இவருடைய கூட்டணிக் கட்சிகள் அனைத்துத் தொகுதிகளிலும் படுதோல்வியைச் சந்தித்தனர். இவர் போட்டியிட்ட உளுந்தூர்ப்பேட்டை (சட்டமன்றத் தொகுதி) தொகுதியில், 34,447 வாக்குகள் பெற்றுத் தோல்வியடைந்தார்.
கேள்வி: விசயகாந்து - இறப்பு பற்றி நீங்கள் என்ன அறிந்துள்ளீர்கள்?
பதில்: 2023 திசம்பர் 28 அன்று காலை விசயகாந்து உடல்நலக்குறைவால் தனது 71 வயதில் மருத்துவமனையில் காலமானார். முன்னதாக இவருக்கு செயற்கை சுவாசக் கருவியின் மூலம் சிகிச்சை அளிக்கப்பட்டது. இவரது மறைவிற்கு இந்தியப் பிரதமர் நரேந்திர மோதி, முன்னாள் துணைக் குடியரசுத் தலைவர் வெங்கையா நாயுடு, மத்திய அமைச்சர்கள் அமித் சா, ராஜ்நாத் சிங், பியுஷ் கோயல், அனுராக் தாகூர், லோ. முருகன், பாஜக தேசியத் தலைவர் நட்டா, காங்கிரசு தலைவர்கள் இராகுல் காந்தி, பிரியங்கா காந்தி, மல்லிகார்ச்சுன் கர்கெ, தமிழ்நாடு ஆளுநர் ஆர். என். ரவி, முதலமைச்சர் மு. க. ஸ்டாலின், எதிர்க்கட்சித் தலைவர் எடப்பாடி பழனிசாமி, ஆந்திர முதல்வர் ஜெகன் மோகன் ரெட்டி, ஆந்திர முன்னாள் முதல்வர் நா. சந்திரபாபு நாயுடு, கேரள முதல்வர் பிணறாயி விஜயன், மேற்குவங்க முதல்வர் மம்தா பானர்ஜி, புதுச்சேரி முதல்வர் ந. ரங்கசாமி, கருநாடகத் துணை முதல்வர் டி. கே. சிவகுமார், தெலுங்கானா ஆளுநர் தமிழிசை சௌந்தரராஜன், பல்வேறு அரசியல் கட்சித் தலைவர்கள் மற்றும் திரையுலகினர் இரங்கல் தெரிவித்து அஞ்சலி செலுத்தினர். அவரது உடல் அவரது வீட்டிற்கு எடுத்து செல்லப்பட்டு மரியாதை செய்யப்பட்டது. பின்னர் தேமுதிக கட்சித் தலைமை அலுவலகத்தில் முதல் நாள் அஞ்சலிக்காக வைக்கப்பட்டது. 2023 திசம்பர் 29 அன்று அதிகாலை பொதுமக்கள் அஞ்சலிக்காக தீவு (சென்னை) வைக்கப்பட்டது. பிரம்மாண்ட இறுதி ஊர்வலத்திற்குப் பின், மாலையில் கோயம்பேட்டில் உள்ள தேமுதிக கட்சித் தலைமை அலுவலகத்தில் அரசு மரியாதை உடன் "புரட்சிக் கலைஞர் கேப்டன் விஜயகாந்த்" என பொறிக்கப்பட்டிருந்த சந்தனப்பேழையில் வைக்கப்பட்டு அவரது உடல் நல்லடக்கம் செய்யப்பட்டது. 2024 சனவரி 3அன்று, பிரதமர் மோதி மறைந்த விசயகாந்திற்கு தனது அதிகாரப்பூர்வ வலைதளத்தில் புகழுரை எழுதினார்.
கேள்வி: விசயகாந்து - விருதுகளும் கௌரவங்களும் பற்றி விளக்கவும்.
பதில்: விஜயகாந்த் இரண்டு தென்னிந்திய பிலிம்பேர் விருதுகள்களையும், மூன்று தமிழ்நாடு அரசு திரைப்பட விருதுகள் வென்றார், மேலும் 2001 இல் கலைமாமணி விருது பட்டத்தையும் பெற்றார். சனவரி 2024 இல், அவருக்கு மரணத்திற்குப் பின், இந்தியாவின் மூன்றாவது மிக உயர்ந்த குடிமகன் விருதான, பத்ம பூஷண் விருது, இந்திய அரசு வழங்கப்பட்டது. விஜயகாந்த் பெரும்பாலும் சட்ட அமலாக்க அதிகாரி, கண்காணிப்பு அதிகாரி மற்றும் கிராமத் தலைவர் போன்ற வேடங்களில் தோன்றியதால், திரைப்படத் தலைப்புகளில் "புரட்சி கலைஞர்" மற்றும் "கேப்டன்" என்று புகழப்பட்டார். 2014 ஆம் ஆண்டில், முன்னாள் ராணுவ வீரர் ஒருவர் விஜயகாந்த் மீது சென்னை உயர்நீதிமன்றம் புகார் அளித்தார், "கேப்டன்" என்ற பட்டத்தைப் பயன்படுத்தியதற்காக, அந்தச் சொல் இந்தியத் தரைப்படை இணைக்கப்பட்டுள்ளது, இராணுவ வீரர்களை அவமதிப்பதாகும், மேலும் பொது மக்கள் அதைப் பயன்படுத்துவது சட்டவிரோதமானது என்று வாதிட்டார். 2022 ஆம் ஆண்டில் சினிமாஹோலிக் ஆல் எல்லா காலத்திலும் சிறந்த 20 தமிழ் நடிகர்களில் ஒருவராக அவர் பட்டியலிடப்பட்டார். அவரது மனிதாபிமானப் பணிகளுக்காக அவர் முன்னாள் தமிழக முதல்வர் ம. கோ. இராமச்சந்திரன் ஒப்பிடப்பட்டார், மேலும் அவர் பெரும்பாலும் "கருப்பு எம். ஜி. ஆர்" என்று குறிப்பிடப்பட்டார்.